svrbenie pokožky po Mistre
Kvôli svrbeniu pokožky,ktoré mohlo byť spôsobené HAK Mistra, som ju prestala užívať(zostala 1tab).Na 3.deň sa objavilo krvácanie, svrbenie ustupovalo. Po týždni som vzala poslednú tab, svrbenie sa zhoršilo, tak som ju vysadila. Po 5dňoch mám slabé špinenie a krvácanie. Môže to byť z tej 1tab?
Dobrý deň,
ďakujeme za Vašu otázku.
Medzi menej časté vedľajšie účinky (môžu postihovať menej ako 1 zo 100 osôb) tohto lieku patrí svrbenie (v niektorých prípadoch po celom tele). Taktiež, nepravidelné krvácanie z vysadenia či medzimenštruačné krvácanie boli hlásené ako menej časté vedľajšie účinky tejto antikoncepcie. Opätovné nasádzanie a vysádzanie tohto lieku bez porady s gynekológom neodporúčam. V prípade, že sa Vám vyskytli tieto vedľajšie účinky, je potrebné sa ohľadom ďalších možnostiach antikoncepcie poradiť s Vaším gynekológom, ktorému je známy Váš zdravotný stav.
Prajem pekný zvyšok dňa.
S pozdravom
Mgr. Emma Halás Haluščíková